text: صدر جمہوریہ نے سول سروسز امتحان میں کامیابی حاصل کرنے کے لئے پروبیشنرس کو مبارکباد دی۔ انہوں نے کہا کہ اس بات سے انہیں کافی تسلی ہوئی ہے کہ اعلی تکنیکی اور تعلیمی کوالیفی کیشن حاصل کرنے کے باوجود انہوں نے سول سروس میں شامل ہونے کا فیصلہ کیا اور ہندوستان کے عوام کی خدمات کرنے کا فیصلہ کیا۔ انہوں نے کہا کہ زندگی چیلنجوں سے پر ہے۔ انہوں نے کہا کہ اس بات میں کوئی شک نہیں ہے کہ نوجوان افسر کامیابی کے ساتھ تمام چیلنجوں کا سامنا کریں گے اور اپنے اپنے متعلقہ سیکٹروں میں خدمات کو بہتر بنانے کے لئے اپنا تعاون دیں گے۔